Id-Direttiva tal-Kummissjoni 2001/39/KE
tat-23 ta’ Mejju 2001
li temenda l-Annessi tad-Direttivi tal-Kunsill 86/362/KEE, 86/363/KEE u 90/642K/EE dwar l-iffissar tal-livelli massimi tar-residwi tal-pestiċidji fuq u fiċ-ċereali, fl-għalf li joriġina mill-annimali u fuq ċerti prodotti li joriġinaw mill-pjanti, inkluż il-frott u l-ħxejjex rispettivament.
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 86/362/KEE ta’ l-24 Lulju 1986 dwar l-iffissar tal-livelli massimi tal-pestiċdiji fuq u fiċ-ċerali [1], kif l-aħħar emendata bid-Direttiva tal-Kummissjoni 2000/82/KEE [2], u partikolarment l-Artikolu 10 tagħha.
Wara li kkunsidrat id-Direttiva tal-Kunsill 86/363/KEE ta’ l-24 Lulju 1986 dwar l-iffisar tal-livelli massimi għar-residwi tal-pestiċidi fuq u fl-oġġetti ta’ l-ikel li joriġinaw mill-annimali [3], kif l-aħħar emendata bid-Direttiva 2000/82/KE, u partikolarment l-Artikolu 10 tagħha,
Wara li kkunsidrat id-Direttiva tal-Kunsill 90/642/KEE tas-27 Novembru 1990 dwar l-iffissar tal-livelli massimi tal-pestiċdi fuq u f'ċerti prodotti ta' oriġini mill-pjanti inklużi l-frott u l-ħxejjex [4], kif l-aħħar emendata bid-Direttiva 2000/82/KEE, u partikolarment l-Artikolu 7 tagħha,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 rigward il-tpoġġija fis-suq ta’ prodotti għall-protezzjoni tal-pjanti [5], kif l-aħħar emendata bid-Direttiva tal-Kunsill 2001/21/KEE [6], u partikolarment l-Artikolu 4(1)(f) tagħha,
Billi:
(1) Is-sostanzi attivi ġodda, azimsulfuron, u l-kalċju tal-prohexadione ġew inklużi fl-Anness I tad-Direttiva 91/414/KEE bid-Direttivi tal-Kummissjoni 1999/80/KE [7] u 2000/50/KE [8], rispettivament, għall-użu bħala erbiċida ta’ qabel l-emerġenza fuq ir-ross, u bħala regolatur tat-tkabbir tal-pjanti rispettivament,
(2) Is-sostanzi kienu inklużi fl-Anness 1 tad-Direttiva 91/414/KEE ibbażati fuq l-estimi ta’ l-informazzjoni mresssqa rigward l-użi proposti.
(3) Qabel jiddaħħlu s-sostanzi fl-Anness 1 tad-Direttiva 91/414/KEE, l-użu tagħhom kien ġie proviżjonalment awtorizzat f’ċerti Stati Membri bi qbil ma’ l-Artikolu 8 (1) tad-Direttiva. Wara d-dħul tas-sustanzi fl-Anness 1, dawk l-Istati Membri awtorizzaw numru ta’ prodotti ta’ protezzjoni tal-pjanti li fihom minn dawn is-sustanzi bi qbil ma’ l-Artikolu 4 tad-Direttiva, u stabbilew livelli proviżorji ta’ residwi massimi kif meħtieġ bl-Artikolu 4(1)(f). Kif meħtieġ mid-Direttiva, dawk il-livelli, u l-informazzjoni li fuqha huma bbażati, kienu nnotifikati lill-Kummissjoni. L-informazzjoni flimkien mad-dettalji disponibbli minn sorsi oħra ġiet irriveduta u hija suffiċjenti biex jiġu ffissati ċerti livelli massimi ta’ residwi (MRL). Meta l-ebda livell Komunitarju massimu ta’ residwi jew MRL proviżorju ma jeżisti, l-Istati Membri għandhom jistabbilixxu livell nazzjonali massimu ta’ residwi bi qbil ma’ l-Artikolu 4(1)(f) tad-Direttiva qabel ma tkun tista’ tingħata l-awtorizzazzjoni. In vista ta’ l-Artikolu 5 tad-Direttiva 86/363/KEE, dan japplika wkoll għal MRL proviżorji għall-prodotti ta’ l-annimali meta l-elementi li fihom ir-residwi ta’ sustanza attiva jista’ wieħed jistenna li jintużaw bħala għalf għall-annimali.
(4) Meta ddaħħlu fl-Annessi tad-Direttiva 91/414/KEE, l-evalutazzjoni teknika u xjentifika ta’ l-azimsulfuron, u l-kalċju tal-prohexadione kienu ffinalizzati fit-2 ta’ Lulju 1999, u s-16 ta’ Ġunju 2000, rispettivament fir-rapporti tar-reviżjoni tal-Kummissjoni għall-azimsulfuron u l-kalċju tal-prohexadione. F’dawn ir-rapporti ta’ reviżjoni l-inġestjoni ta’ kuljum aċċettabbli (IKA) fil-każ ta’ l-azimsulfuron ġiet stabbilita bħala 0,1 mg/kg bil-piż/kull jum, u fil-każ tal-kalċju tal-prohexadione għal 0,2 mg/kg bil-piż/kull jum. L-espożizzjoni tal-konsumaturi matul ħajjithom kollha għall-prodotti ta’ l-ikel ittrattati bl-azimsulfuron, u l-kalċju tal-prohexadione ġiet ikkalkulata u vvalutata bi qbil mal-proċeduri u l-prattiċi użati fil-Komunità, waqt li tqiesu l-linji ta' gwida ppubblikati mill-Organizzazjoni Dinjija tas-Saħħa [9] u l-opinjoni tal-Kumitat Xjentifiku tal-Pjanti [10] dwar din il-metodoloġija. Ġie kkalkulat li l-livelli massimi ta’ residwi kif hemm provvediment dwar dan f’din id-Direttiva ma jirriżultawx li dawn l-IKA nqabżu.
(5) L-effetti tossiċi akuti li jeħtieġu li tkun stabbilita doża akuta ta’ referenza ma ġewx innotati waqt il-valutazzjoni u d-diskussjonijiet li saru qabel ġew inklużi l-azimsulfuron, u l-kalċju tal-prohexadione fl-Anness 1 tad-Direttiva 91/414/KEE.
(6) Biex ikun assigurat li l-konsumatur ikun adegwatament protett milli jkun espost għar-residwi fi jew fuq prodotti li dwarhom ma ngħatawx awtorizzazzjonijiet, hija ħaġa prudenti li jkun stabbilit sett ta’ livelli proviżorji ta’ residwi lejn in-naħa l-baxxa tal-limitu tad-determinazzjoni analitika għal dawk il-prodotti kollha koperti bid-Direttivi 86/362/KEE, 86/363/KEE u 90/642/KEE. L-istabbilizzar fil-livell Komunitarju ta’ dawn il-livelli proviżorji massimi ta’ residwi ma jipprevenix lill-Istati Membri milli jistabbilixxu livelli massimi proviżorji ta’ residwi għall-azimsulfuron u l-kalċju tal-prohexadione bi qbil ma’ l-Artikolu 4(1)(f) tad-Direttiva 91/414/KEE u l-Anness VI tagħha. Erba’ snin huma kkunsidrati perjodu twil biżżejjed biex ikunu stabbiliti l-użi ulterjuri ta’ l-azimsulfuron u l-kalċju tal-prohexadione. Wara dak il-perjodu dawn il-livelli proviżorji massimi ta’ residwi għandhom isiru definittivi.
(7) Il-miżuri li hemm provvediment dwarhom f’din id-Direttiva kienu kkomunikati lejn l-Organizzazzjoni Dinjija tas-Saħħa u l-kommenti li waslu kienu ġew meqjusa. Il-possibbiltà li jiġu ffissati tolleranzi ta' livelli massimi ta’ residwi fl-importazzjoni għal kombinazzjonijiet speċifiċi ta’ pestiċida/prodott għandhom ikunu eżaminati mill-Kummissjoni fuq il-bażi tas-sottomissjoni ta' l-informazzjoni aċċettabbli.
(8) L-opinjonijiet tal-Kumitat Xjentifiku dwar il-Pjanti, b’mod partikolari l-parir u r-rakkomandazzjonijiet rigward il-protezzjoni tal-konsumaturi fil-każ tal-prodotti ta’ l-ikel li jiġu ttrattati bil-pestiċidi, ġew ikkunsidrati.
(9) Il-miżuri kif hemm ipprovdut dwarhom f’din id-Direttiva huma bi qbil ma’ l-opinjoni tal-Kumitat Permanenti dwar is-Saħħa tal-Pjanti.
ADOTTAT DIN ID-DIRETTIVA:
Artikolu 1
Fil-parti A ta’ l-Anness II tad-Diretiva 86/362/KEE ir-ringieli li ġejjin huma miżjuda:
Residwi tal-pestiċida | Livell massimu(mg/kg) |
| |
Azimsulfuron | 0,02 | Ċereali |
Prohexadione (prohexadione and u l-imluħ tiegħu espressi bħala prohexadione | 0,2 | Qamħ u xgħir |
0,05 | Ċereali oħrajn |
Artikolu 2
Fil-parti B ta’ l-Anness II tad-Direttiva 86/363/KEE din ir-ringiela li ġejja hija miżjuda:
Residwi tal-pestiċida | Livell massimu (mg/kg) |
Tal-laħam, inkluż ix-xaħam,preparattivi tal-laħam, raċanċ uxaħmijiet ta' l-annimali, kif elenkati fl-AnnessI fil-kodiċi NM 0201,0202, 0203, 0204,0205 00 00, 0206, 0207, ex 0208, 0209 00, 0210,1601 00 u 1602 | Għall-ħalib u l-prodotti tal-ħalibelenkati fl-Anness I tal-kodiċi NM 0401, 0402, 0405 00u 0406 | Tal-bajd frisk bil-qoxra, għall-bajd ta' l-għasafar u l-isfra tal-bajdelenkati fl-Anness I fil-kodiċi NM 0407 00 - 0408 |
Prohexadione (prohexadione u l-imluħ tiegħu espress bħala prohexadione) | 0,05 | 0,01 | 0,05 |
Artikolu 3
Fl-Anness II tad-Direttiva 90/642/KEE, il-kolonni intestati "Azimsulfuron", u "Prohexadione (prohexadione u l-imluħ tiegħu espress bħala prohexadione)" li jidhru fl-Anness ta’ din id-Direttiva huma miżjuda.
Artikolu 4
L-Istati Membri għandhom jadottaw u jippubblikaw id-disposizzjonijiet meħtieġa biex ikunu konformi ma’ din id-Direttiva sa mhux aktar tard mill-31 ta’ Diċembru 2001. Huma għandhom jinfurmaw immedjatament lill-Kumissjoni bihom.
Huma għandhom japplikaw dawk id-disposizzjonijiet mill-1 ta’ Jannar 2002.
Meta l-Istati Membri jadottaw dawn id-disposizzjonijiet, dawn irid ikun fihom referenza għal din id-Direttiva jew ikunu akkumpanjati minn dik ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
Artikolu 5
Din id-Direttiva għandha tidħol fis-seħħ fl-20 ġurnata li tiġi wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 6
Din id-Direttiva hija indirizzata lill-Istati Membri.
Magħmula fi Brussel, it-23 ta’ Mejju 2001.